Täältä löydät esim. ryhmäkeskustelujen pohjaksi lisäkysymyksiä ja toimintavinkkejä, joiden avulla voidaan käsitellä/analysoida mm. kielitaitoon liittyviä asioita ja miettiä (kotimaisten) kielten osaamisen merkitystä tulevalla työuralla.

## A) Taustoittavia lisäkysymyksiä

Oletko aloittanut suomen/ruotsin opinnot ennen Suomeen tuloa?

Mitä kieliä osaat?

Mitä kieliä olet opiskellut?

Mitä kielten opiskelu sinulle merkitsee?

Mitä kieliä käytät arjessasi, kenen kanssa ja milloin? Piirrä kuva itsestäsi, ja lisää kuvaan kieliä, joita käytät, keiden kanssa käytät näitä kieliä ja milloin.

Mistä kielistä pidät? Mitä kieliä haluaisit osata? Miksi?

Mitkä näistä sanoista kuvaavat mielestäsi suomen / ruotsin kieltä? Pohdi myös, miksi.

a) vaikea - helppo

b) käyttökelpoinen – turha

c) monimutkainen – yksinkertainen

d) järjestelmällinen – epäjärjestelmällinen

e) kaunis – ruma

f) arkinen – juhlava

g) kotoisa – vieras

h) epälooginen – looginen

i) hyödyllinen – hyödytön

Millaisia tunteita suomen/ruotsin kieli sinussa herättää? Pohdi myös, miksi.

1. uteliaisuutta
2. iloa
3. ahdistusta
4. pelkoa
5. stressiä
6. aktiivisuutta
7. Innokkuutta
8. toivoa
9. Muita tunteita, mitä?

Millaisiin asioihin suomen / ruotsin kieli mielikuvissasi liittyy?

Opiskeluun

työhön

harjoitteluun

perheeseen

ystäviin

tuttaviin

opiskelukavereihin

ventovieraisiin

elokuviin

tv-sarjoihin

kirjoihin

asumiseen

musiikkiin

harrastuksiin

shoppailuun

liikuntaan

podcasteihin/YouTubeen

Miten voisit laajentaa suomen/ruotsin kielen käyttöalaa?

## B ja C) Lisäkysymyksiä opiskelusta ja työskentelystä suomeksi/ruotsiksi

Alan kielitaitovaatimuksiin voidaan yhdessä tutustua esim. tarkastelemalla alan työnhakuilmoituksia.

## D) Lisätehtäviä Unelmoi vapaasti -osioon

Kirjoitapaperin ylälaitaan: Minä vuonna 20XX. Piirrä sen jälkeen paperin keskelle itsesi. Piirrä tai kirjoita ympärillesi seuraavia asioita: Missä asut? Millaisessa paikassa/kodissa? Keiden kanssa? Mitä harrastat? Missä olet töissä? Keitä tapaat? Ketkä ovat sinulle tärkeitä ihmisiä? Mitä kieliä käytät arjessasi? Entä töissä? Mitkä asiat ovat sinulle tärkeitä? Mitä asioita haluat puolustaa/edistää omalla toiminnallasi?